《自历阳泛江至赤埭访别曹解》
宋代·贺铸

我访故人不待招，沧江谓广才容舠。
离城五点寒更急，著岸两竿晴日高。
别来书尺正坐嬾，老去鞍马何堪劳。
明年淮上更携手，醉步卧虹千丈桥。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。